32004R0013
L 003/3
JURNALUL OFÍCIAL AL UNIUNII EUROPENE
REGULAMENTUL (CE) NR. 13/2004 AL COMISIEI
din 8 decembrie 2003
de stabilire a conținutului listei căilor navigabile cu caracter maritim prevăzută la articolul 3 litera (d) din Regulamentul (CEE) nr. 1108/70 al Consiliului
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1108/70 al Consiliului din 4 iunie 1970 de introducere a unui sistem de înregistrare contabilă a cheltuielilor aferente infrastructurilor de transport feroviar, rutier și pe căile navigabile interioare (1), modificat ultima dată prin Actul de aderare a Austriei, a Finlandei și a Suediei, în special articolul 3 litera (d),
întrucât:
(1)
Regulamentul (CEE) nr. 281/71 al Comisiei din 9 februarie 1971 privind stabilirea listei căilor navigabile cu caracter maritim prevăzută la articolul 3 litera (e) din Regulamentul Consiliului nr. 1108/70 din 4 iunie 1970 (2) a fost modificat în mod substanțial de câteva ori (3). În scopul asigurării clarității și raționalității, regulamentul menționat ar trebui codificat.
(2)
Regulamentul (CEE) nr. 1108/70 prevede că nu este necesară contabilizarea cheltuielilor de infrastructură efectuate pentru diferite categorii de infrastructuri. Această dispoziție se aplică, inter alia, anumitor căi navigabile cu caracter maritim, a căror listă urmează să fie întocmită de către Comisie.
(3)
La alcătuirea acestei liste trebuie să se țină seama de proporția pe care o reprezintă traficul asigurat de navigația interioară pe căile navigabile cu caracter maritim sau de interesul pe care îl prezintă introducerea unui sistem contabil pentru cheltuielile de infrastructură pentru aceste căi navigabile din punctul de vedere al instituirii unui sistem de tarifare pentru utilizarea infrastructurii,
ADOPTĂ PREZENTUL REGULAMENT:
Articolul 1
Lista căilor navigabile cu caracter maritim prevăzută la articolul 3 litera (d) din Regulamentul (CEE) nr. 1108/70 este cea din anexa I la prezentul regulament.
Articolul 2
Regulamentul (CEE) nr. 281/71 se abrogă.
Trimiterile la regulamentul abrogat se interpretează ca trimiteri la prezentul regulament și se citesc în conformitate cu tabelul de corespondență din anexa III.
Articolul 3
Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 decembrie 2003.